
Nanoméretű titán-dioxidot tartalmazó kenőolajok tribológiai hatásainak vizsgálata Design of Experiments módszer alkalmazásával

Az utóbbi évtizedekben a nanotechnológia egy új kutatási területként jelent meg, elsősorban környezetvédelem, fenntarthatóság és költségcsökkentés érdekében. Fém-kerámia nanorészecskék kenőolajjal keverve jelentősen csökkenthetik a kopást és a súrlódást, ezáltal a súrlódásból származó károsanyag-kibocsátást és alkatrészcserék gyakoriságát is.
Jelen tanulmányban Design of Experiments (DOE) kísérlettervezési módszer lett alkalmazva egy tribológiai rendszer optimumpontjának meghatározásához. Mérésekben Group III 4 cSt bázisolaj volt használva, amelyhez nanoméretű titán-dioxid (TiO2) lett adalékolva. A tribológiai rendszerben három paraméter volt változtatva: hőmérséklet (80-120 °C), terhelés (10-190 N) és nano-titán-dioxid tömegszázaléka a kenőolajmintában (0,1 wt% - 0,7 wt%). A mérések Design of Experiments (DOE) módszerrel, Box-Benhken dizájn segítségével lettek meghatározva. A vizsgálatok egy Optimol SRV5 tribométeren lettek elvégezve. Tanulmány során négy különböző érték került vizsgálatra: súrlódási abszolút integrál (FAI), tapadási súrlódási együttható (COF), golyó próbatest kopásátmérője (WSD) és a tárcsa próbatest kopástérfogata (WV). A kopásértékek meghatározásához egy Keyence-VHX1000 digitális mikroszkóp és egy Leica DCM3D konfokális mikroszkóp lett alkalmazva. Az eredmények Minitab statisztikai szoftverben kerültek elemzésre, ahol kontúrdiagramok és Pareto-elemzések lettek meghatározva. Az értékek azt mutatják, hogy a súrlódási értékeket tekintve a 0,7 wt% TiO2-tartalom, 190 N terhelés és 120 °C hőmérséklet képviseli az optimumpontot. Kopásértékek tekintetében az optimumpontot 0,36 wt% TiO2, 10 N terhelés és 120 °C hőmérséklet szolgáltatja. Ezt követően validáló mérés lett elvégezve, a kopási értékekre optimalizálva. Az eredményeket tekintve elmondható, hogy a nanoméretű TiO2 képes csökkenteni a súrlódást és kopást a vizsgált tribológiai rendszerben. A tanulmány során meghatározásra kerültek a rendszerre ható szignifikáns paraméterek.



